
Lp koostöö tegija ja kaasatav					
(vastavalt nimekirjale)				Meie /kuupäev digiallkirjas/ nr 7-1.2/1256


Detailplaneeringu kehtestamise teade (Pihlaka tn 1 katastriüksuste detailplaneering)								

Kose Vallavalitsus kehtestas 14.07.2026 korraldusega nr 197 Kose-Uuemõisa alevikus asuva Pihlaka tn 1 katastriüksuse detailplaneeringu. Planeeritava ala pindala on ligikaudu 1,7 ha ning see hõlmab hõlmab Pihlaka tn 1 (katastritunnus 33701:002:0210), osaliselt Pihlaka tänav (katastritunnus 33801:001:0319), osaliselt Kesk tänav (katastritunnus 33801:001:05652), osaliselt 11205 Kuivajõe - Kose-Uuemõisa tee T1 (katastritunnus 33701:002:0043) ja osaliselt Vanatoa tänav (katastritunnus 33701:002:0042) katastriüksust.

Ehitusõigus antakse Pihlaka 1 kinnistule viie ridaelamu (kokku kuni 25 elamuühikut) ja ühe abihoone (alla 20 m2 ehitisealuse pinnaga jäätmehoone) rajamiseks. 
Pihlaka tn 1 kinnistul määratakse avalikku kasutusse kinnistu lääne- ja põhjaservas olev ala pindalaga 1989 m2. Pihlaka tänava äärde rajatakse tänavamaale jalg- ja jalgrattatee, mis ühendatakse aleviku jalg- ja jalgrattateede võrgustikuga kahe Kesk tänavat ületava ülekäiguraja abil.

Detailplaneeringuga viiakse ellu üldplaneeringut ja luuakse alale ruumiline terviklahendus. Planeeringu elluviimisega ei kaasne eeldatavasti pikaajalisi negatiivseid mõjusid majanduslikule, sotsiaalsele, kultuurilisele ning looduskeskkonnale.

Detailplaneeringu dokumentidega on võimalik tutvuda Kose valla kodulehel avalikus dokumendiregistris (https://www.kosevald.ee/dokumendiregister), veebilehel https://evald.ee/kosevald/#/planeeringud/planeeringud/265 ja Kose Vallavalitsuse majandusosakonnas eelneval kokkuleppel arhitekt-planeerijaga, maris.plastunova@kosevald.ee, telefon 54700707.

